জোয়ারিয়ানালা ইউনিয়নের মিতারছড়া হাজ্বীরঘোনা এলাকার মৃত মোজাহের মিয়ার ছেলে আবুল হোছেন জানান, গত রবিবার (২৮ জানুয়ারি) সকালে একদল ব্যক্তি দা, লাঠি-সোটা সহ দেশীয় অস্ত্র নিয়ে তার বাড়ি ঘিরে ফেলে। এসময় অন্যান্য লোকজন তার বসত বাড়ির পাশে রোপন করা বিভিন্ন প্রজাতির গাছ কাটা শুরু করে। গাছ কাটার শব্দ শুনে তিনি আর্তচিৎকার দিলে সন্ত্রাসীরা তাকে এবং তার পরিবারের সদস্যদের মারধর করে। পাশ্ববর্তী গ্রামের এখলাস মিয়ার ছেলে কামাল এবং মোশাররফ এর নেতৃত্বে ১৮/২০ জনের একটি দল পরিকল্পিতভাবে এসব গাছ লুট করেছে। লুটকৃত গাছের মূল্য লক্ষাধিক টাকা।